text: ہم اس بات کو اچھی طرح جانتے ہیں کہ بیماری کے علاج کا خرچ کسی غریب کنبے کو اور بھی غریب بنادیتا ہے۔ اس دکھ کو سمجھنے والی میری حکومت نے پچھلے سال ’’آیوش مان بھارت یوجنا‘‘ شروع کی۔ دنیا کی سب سے بڑی صحت یوجنا ، پردھان منتری جن آروگیہ یوجنا کے تحت ملک کے 50 کروڑ غریب لوگوں کے لئے سنجیدہ بیماری کی صورت میں ہر خاندان پر سالانہ 5 لاکھ روپے تک کے علاج کا انتظام کیا گیا ہے۔ صرف 4 مہینے میں ہی اس یوجنا کے تحت 10 لاکھ سے زیادہ غریب اسپتالوں میں اپنا علاج کراچکے ہیں۔